แคเธอริน เจ้าหญิงแห่งเวลส์

แคเธอริน เจ้าหญิงแห่งเวลส์ (; 9 มกราคม ค.ศ. 1982) หรือนามเดิม แคเธอริน เอลิซาเบธ มิดเดิลตัน () เป็นพระชายาในเจ้าชายวิลเลียม เจ้าชายแห่งเวลส์ ซึ่งอยู่ในลำดับที่ 1 ในลำดับการสืบราชสันตติวงศ์อังกฤษ ซึ่งทำให้แคเธอรินเป็นว่าที่สมเด็จพระราชินีแห่งสหราชอาณาจักรในอนาคต

พระประวัติ 
แคเธอรีน เอลิซาเบธ มิดเดิลตันประสูติเมื่อวันที่ 9 มกราคม พ.ศ. 2525 ณ โรงพยาบาลรอยัลบาร์กเชอร์ (Royal Berkshire Hospital) เมืองเรดดิง (Reading) บาร์กเชอร์ (Berkshire) พระองค์เป็นบุตรของ ไมเคิล ฟรานซิส มิดเดิลตัน และ คาโรล เอลิซาเบธ โกลด์สมิธ พระองค์ได้เข้าศึกษา ณ คณะศิลปศาสตร์ มหาวิทยาลัยเซนต์แอนดรูส์ ประเทศสกอตแลนด์ ในระหว่างศึกษาพระองค์ได้พบกับเจ้าชายวิลเลียมและได้คบหากันเมื่อ พ.ศ. 2549 แม้ความสัมพันธ์จะห่างกันในปีต่อมา แต่ในเดือนเมษายน พ.ศ. 2551 มิดเดิลตันก็ได้ร่วมงานประดับยศทางทหารอากาศของวิลเลียม

เสกสมรส 
ในเดือนพฤศจิกายน พ.ศ. 2553 สำนักพระราชวังอังกฤษได้แถลงว่า เจ้าชายวิลเลียมได้ทรงหมั้นกับมิดเดิลตันในประเทศเคนยา และเข้าพระราชพิธีเสกสมรสในวันที่ 29 เมษายน พ.ศ. 2554 ณ เวสต์มินสเตอร์แอบบีย์ หลังพระราชพิธีเสร็จสิ้นพระองค์ทรงได้รับพระราชทานพระอิสริยยศเป็นดัชเชสแห่งเคมบริดจ์ เมื่อวันที่ 22 กรกฎาคม พ.ศ. 2556

ทั้งสองมีพระโอรส-ธิดาด้วยกันสามพระองค์ คือ เจ้าชายจอร์จ (22 กรกฎาคม พ.ศ. 2556) เจ้าหญิงชาร์ลอตต์ (2 พฤษภาคม พ.ศ. 2558) และเจ้าชายหลุยส์ (23 เมษายน พ.ศ. 2561) ผู้สืบราชสันตติวงศ์สหราชอาณาจักรลำดับที่สอง สาม และสี่ ตามลำดับ

เจ้าหญิงแห่งเวลส์ 
วันที่ 8 กันยายน พ.ศ. 2565 สำนักพระราชวังอังกฤษได้แถลงว่าสมเด็จพระราชินีนาถเอลิซาเบธที่ 2 เสด็จสวรรคต ทำให้เจ้าชายชาลส์ พระสัสสุระ ขึ้นสืบราชสมบัติเป็น สมเด็จพระเจ้าชาลส์ที่ 3

ในวันที่ 9 กันยายน พ.ศ. 2565 สมเด็จพระเจ้าชาลส์ที่ 3 มีพระราชดำรัสถวายอาลัยแด่พระราชชนนีผู้ล่วงลับ และทรงสถาปนาพระราชโอรส เจ้าชายวิลเลียม ดยุกแห่งคอร์นวอลล์และเคมบริดจ์ ผู้เป็นพระสวามีในแคเธอริน เป็น เจ้าชายวิลเลียม เจ้าชายแห่งเวลส์ ทำให้แคเธอรินทรงดำรงพระอิสริยยศที่ เจ้าหญิงแห่งเวลส์ ในฐานะพระวรชายาในเจ้าชายแห่งเวลส์

ฐานันดรและพระอิสริยยศ

พระอิสริยยศ 
 9 มกราคม พ.ศ. 2525 – 29 เมษายน พ.ศ. 2554: นางสาวแคทเธอรีน เอลิซาเบธ มิเดลตัน (Miss Catherine Elizabeth Middleton)
 29 เมษายน พ.ศ. 2554 – 8  กันยายน พ.ศ. 2565: เฮอร์รอยัลไฮเนส ดัชเชสแห่งเคมบริดจ์ (Her Royal Highness The Duchess of Cambridge)
 เฉพาะในประเทศสกอตแลนด์: เฮอร์รอยัลไฮเนส เคาน์เตสแห่งสแตรธเอิร์น (Her Royal Highness The Countess of Strathearn)
 เฉพาะในประเทศไอร์แลนด์เหนือ: เลดี้แคร์ริกเฟอร์กัส (The Lady Carrickfergus)
 8  กันยายน พ.ศ. 2565 – 9  กันยายน พ.ศ. 2565: เฮอร์รอยัลไฮเนส ดัชเชสแห่งคอร์นวอลล์และเคมบริดจ์ (Her Royal Highness The Duchess of Cornwall and Cambridge)
 เฉพาะในประเทศสกอตแลนด์: เฮอร์รอยัลไฮเนส ดัชเชสแห่งรอธซี (Her Royal Highness The Duchess of Rothesay)
 9  กันยายน พ.ศ. 2565 – ปัจจุบัน: เฮอร์รอยัลไฮเนส เจ้าหญิงแห่งเวลส์ (Her Royal Highness The Princess of Wales)
 เฉพาะในประเทศสกอตแลนด์: เฮอร์รอยัลไฮเนส ดัชเชสแห่งรอธซี (Her Royal Highness The Duchess of Rothesay)
พระอิสริยยศเต็ม ตั้งแต่วันที่ 9 กันยายน พ.ศ. 2565 คือ เฮอร์รอยัลไฮเนส เจ้าฟ้าหญิงวิลเลียม อาเธอร์ ฟิลิป หลุยส์ , เจ้าหญิงแห่งเวลส์, ดัชเชสแห่งคอร์นวอลล์, ดัชเชสแห่งรอธซี, ดัชเชสแห่งเคมบริดจ์, เคาน์เตสแห่งเชสเตอร์, เคาน์เตสแห่งแคร์ริก, เคาน์เตสแห่งสแตรธเอิร์น, บารอนเนสแห่งเรนฟรูว์, บารอนเนสแคร์ริกเฟอร์กัส, เลดี้แห่งดิไอล์, เจ้าหญิงและจอมทัพหญิงแห่งสกอตแลนด์,  ท่านผู้หญิงแห่งเครื่องราชอิสริยาภรณ์อันเป็นที่สรรเสริญแห่งสมเด็จพระราชินีนาถวิกตอเรีย

เครื่องราชอิสริยาภรณ์ในเครือจักรภพ 
 ค.ศ. 2016 -  Tuvalu Order of Merit
 ค.ศ. 2017 -  Royal Family Order of Queen Elizabeth II
 ค.ศ. 2019 -  เครื่องราชอิสริยาภรณ์อันเป็นที่สรรเสริญแห่งสมเด็จพระราชินีนาถวิคตอเรีย ชั้นอัศวินสูงสุด (GCVO)

หมายเหตุ

อ้างอิง

แหล่งข้อมูลอื่น 

 Profile จากบีบีซี
 Prince William and His Kate  – จาก นิตยสารไลฟ์
 บรรพบุรุษของเคท มิดเดิลตัน

นักธุรกิจชาวอังกฤษ
ราชวงศ์วินด์เซอร์
ดัชเชสแห่งสหราชอาณาจักรแบ่งตามการสมรส
เจ้าหญิงแห่งเวลส์
ดัชเชสแห่งคอร์นวอลล์
ดัชเชสแห่งเคมบริดจ์
เคาน์เตสในสหราชอาณาจักร
บารอนเนสแห่งสหราชอาณาจักร